b'\n_START_ARTICLE_\nErnst Saari\n_START_PARAGRAPH_\nJohan Ernst Saari (aiemmin Ylisaari; 20. hein\xc3\xa4kuuta 1882 Lapua \xe2\x80\x93 29. maaliskuuta 1918 Tampere) oli suomalainen maanviljelij\xc3\xa4 ja suomalaisen puolueen kansanedustaja._NEWLINE_Saaren vanhemmat olivat maanviljelij\xc3\xa4 Juho Ylisaari ja Wilhelmiina Leskel\xc3\xa4. Kansakoulun k\xc3\xa4yty\xc3\xa4\xc3\xa4n Saari oli maanviljelij\xc3\xa4n\xc3\xa4 Lapualla ja toimi my\xc3\xb6s yhden vuoden Lapuan osuuskaupan johtajana. Saari oli Osuusteurastamo Itikan hallintoneuvoston puheenjohtaja ja Meijeriliitto Muurahaisten johtokunnan varapuheenjohtaja sek\xc3\xa4 oli j\xc3\xa4senen\xc3\xa4 Valion hallintoneuvostossa ja Vaasa-lehden, Etel\xc3\xa4-Pohjanmaan nuorisoseuran sek\xc3\xa4 Etel\xc3\xa4-Pohjanmaan osuuskauppapiirin johtokunnissa._NEWLINE_Saari oli suomalaisen puolueen kansanedustajana 1914 ja 1917 edustaen Vaasan l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n oli my\xc3\xb6s Lapuan kunnanvaltuuston varapuheenjohtaja._NEWLINE_Saari oli naimisissa Tyyne Elisabeth Filppulan kanssa vuodesta 1905._NEWLINE_Saari murhattiin Suomen sis\xc3\xa4llissodan Tampereen taistelun aikana. H\xc3\xa4net l\xc3\xb6ydettiin murhattuna pitk\xc3\xa4n\xc3\xa4perjantaina 1918 kellarista Tampereen Tammelasta. Punaisten vankina ollut Saari ei pystynyt k\xc3\xa4tens\xc3\xa4 loukattuaan vallit\xc3\xb6ihin, joten er\xc3\xa4s turkulainen kaartilainen kuljetti h\xc3\xa4net toiselle puolelle kaupunkia ja murhasi h\xc3\xa4net. Saari haudattiin aluksi tuntemattomana punaisten joukkohautaan, mutta l\xc3\xb6ydettiin uudelleen haudattaessa pistimen reik\xc3\xa4 rinnassaan.'